wickkiey/tamil-wikipedia-chunked huggingface dataset:
# கெடா மலாய் மொழி

**கெடா மலாய் மொழி** (ஆங்கிலம்: *Kedah Malay*; மலாய்: *Bahasa Melayu Kedah;* ஜாவி: بهاس ملايو قدح ; தாய் மொழி: ภาษามลายูไทรบุรี; கெடா மலாய்: *Pelat Utagha*; *Phasa Malāyū Saiburī*) என்பது ஆஸ்திரனேசிய மொழிக் குடும்பத்தின் மலாய-பொலினீசிய மொழிகள் துணைக் குடும்பத்தைச் சார்ந்த ஒரு மொழியாகும்.  
மலேசியாவில் கெடா. பினாங்கு, பெர்லிஸ் மாநிலங்கள்; பேராக் மாநிலத்தின் கிரியான் மாவட்டம், மஞ்சோங் மாவட்டம், லாருட், மாத்தாங், செலாமா மாவட்டம்; தாய்லாந்து நாட்டின் திராங், சத்துன், ரானோங், தனிந்தாரி, லங்காட் மாநிலம்; இந்தோனேசியாவின் அச்சே மாநிலம் போன்ற இடங்களில் இந்த மொழி பரவலாகப் பேசப்படுகிறது.
# கெடா மலாய் மொழி

## பொது

வரலாற்று அடிப்படையில், தாய் மொழியின் தாக்கத்தினால் கெடா மலாய் மொழியின் பயன்பாட்டில் மாற்றங்கள் ஏற்பட்டன. அதற்கு முன்பு, தென்மேற்கு தாய்லாந்தில், கெடா மலாய் மொழியின் பயன்பாடு மிகவும் பரவலாக இருந்தது. தாய்லாந்து மொழியின் கலப்பு இல்லமல் கெடா மலாய் மொழி பயன்படுத்தப்பட்டது.  
மியான்மரில் உள்ள கவ்தாங் மாவட்டத்தில் கெடா மலாய் மொழியின் பயன்பாட்டை இன்றும் காணலாம். தென்மேற்கு தாய்லாந்தில் ரானோங் மற்றும் கிராபி; இந்தோனேசியா சுமத்திராவில் ஜாரிங் ஆலஸ், லங்காட், அச்சே மற்றும் பாங்காக்கிற்கு வடக்கே உள்ள மத்திய தாய்லாந்து பகுதிகளில், கெடா மலாய் மொழி பேசுபவர்களில் பெரும்பாலோர் கெடாவிலிருந்து புலம்பெயர்ந்த குடியேறிகளின் வழித்தோன்றல்கள் ஆகும்.
# கெடா மலாய் மொழி

## வரலாறு

தீபகற்ப மலேசியாவில், வடக்குப் பகுதியின் பேச்சுவழக்கைப் பொருத்த வரையில், கெடா மலாய் மொழியை, பல கிளைமொழிகளாகப் பிரிக்கலாம். ஓர் இடத்தில் பயன்படுத்தப்படும் கெடா மலாய் மொழி மற்றோர் இடத்தில் சற்றே மாறுபட்டுக் காண்கிறது.  
- கெடா பெர்சிசிரான் பேச்சுவழக்கு - *(Kedah Persisiran)*
- கெடா உத்தரா பேச்சுவழக்கு - *(Kedah Utara)*
- திராங் சத்துன் பேச்சுவழக்கு - *(Kedah Thai)*
- கெடா பாலிங் பேச்சுவழக்கு - *(Kedah Malay)*  
தாய்லாந்து திராங், சத்துன் பகுதிகளில் பயன்படுத்தப்படும் கெடா மலாய் மொழி, தாய்லாந்து மொழியால் பெரிதும் பாதிக்கப்பட்டு உள்ளது. இதற்கிடையில், கெடா பாலிங் மாவட்டத்தில் உள்ள மலேசிய மக்கள்; கெடா மலாய் மொழியைச் சற்றே மாறுபட்ட நிலையில் பயன்படுத்தி வருகின்றனர். அவர்களின் பயன்பாட்டில் மற்றொரு வட்டார மலாய் மொழியான கிளாந்தான்-பட்டாணி மலாய் மொழியின் தாக்கங்கள் உள்ளன.
# பாலோ டா காமா

**பாலோ டா காமா** (*Paulo da Gama*) (1465 - சூன் அல்லது சூலை 1499) ஒரு போர்த்துகீசிய ஆய்வாளர் ஆவார். எஸ்டெவோ டா காமா மற்றும் இசபெல் சோட்ரே ஆகியோரின் மகன் மற்றும் வாஸ்கோ டா காமாவின் அண்ணன் ஆவார்.  
ஐரோப்பாவிலிருந்து இந்தியாவிற்குத் தனது சகோதரர் தலைமையில் முதல் பயணத்தில் உறுப்பினராக இருந்த இவர், *சாவோ ரஃபேல்* என்ற கப்பலுக்குத் தலைமை தாங்கினார், பின்னர் இக்கப்பல் திரும்பும் பயணத்தில் முறியடிக்கப்பட்டது. பாலோ டா காமா *சாவோ கேப்ரியல்* உடன் சேர்ந்தார். அசோரசு சகோதரர் அவரை அசோர்ஸின் டெர்செய்ரா தீவு அழைத்து வந்து, அவர் இறக்கும் வரை அவருடன் தங்கியிருந்தார், செப்டம்பர் 1499- இல் போர்ச்சுகலுக்குத் திரும்பினார். அங்க்ரா டோ ஹீரோஸ்மோ நகரில் உள்ள சாவோ பிரான்சிஸ்கோவின் மடாலயத்தில் பாலோ டா காமா அடக்கம் செய்யப்பட்டார்.
# கிராண்டி அல்டீ சட்டமன்றத் தொகுதி

**கிராண்டி அல்டீ** (*Grandi Aldee Assembly constituency*) என்பது இந்தியாவின் புதுச்சேரி மாநில சட்டமன்றத் தொகுதியாகும். இந்தத் தொகுதி 1964 முதல் 1969 மாநில தேர்தல்கள் வரை இருந்தது. பின்னர் தொகுதி மறுசீரமைப்பின்போது நீக்கப்பட்டது.
# கிராண்டி அல்டீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1964 | வி. எம். சி. வரதா பிள்ளை |  |
| 1969 | ஒய். பண்டரி நாதன் | } |
# 2,6-டை ஐசோபுரோப்பைலனிலின்

**2,6-டை ஐசோபுரோப்பைலனிலின்** (*2,6-Diisopropylaniline*) என்பது C<sub>12</sub>H<sub>19</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். H<sub>2</sub>NC<sub>6</sub>H<sub>3</sub>(CHMe<sub>2</sub>)<sub>2</sub> (Me = CH3) என்ற அமைப்பு வாய்பாட்டாலும் இதை அடையாளப்படுத்தலாம். 2,6-டை ஐசோபுரோப்பைலனிலின் நிறமற்ற திரவமாகும், இருப்பினும், பல அனிலின்களைப் போலவே, மாதிரிகள் மஞ்சள் அல்லது பழுப்பு நிறத்தில் தோன்றும். ஒரு பருமனான அரோமாட்டிக் அமீன் சேர்மமான இது பெரும்பாலும் ஒருங்கிணைப்பு வேதியியலில் ஈந்தணைவிகளை உருவாக்கப் பயன்படுகிறது. தாண்டல் உலோக கார்பீன் அணைவுச்சேர்மங்கள் இந்த அனிலினிலிருந்து தயாரிக்கப்படுகின்றன. டையசிட்டைல்பிரிடின் மற்றும் அசிட்டைலசிட்டோனுடன் சேர்த்து ஒடுக்க வினைக்கு உட்படுத்தினால் முறையே டையமினோபிரிடின் மற்றும் நாக்நாக் ஈந்தணைவிகள் கிடைக்கின்றன.
# இரத்னா புத்தக பந்தர்

**இரத்னா புத்தக பந்தர்** (*Ratna Pustak Bhandar*) என்பது நேபாளத்தின் தலைநகரான காத்மாண்டுவிலுள்ள ஒரு தனியார் நூல் விநியோகஸ்தரும், வெளியீட்டாளரும் , புத்தகங்களின் சில்லறை விற்பனையாளரும் மற்றும் நேபாளத்தின் பழமையான புத்தகக் கடையும் ஆகும். இது பல்வேறு வகையில் இணைய வழியாகவும் செயல்படுகின்றன.
# இரத்னா புத்தக பந்தர்

## வரலாறு

நாட்டின் மிகப் பழமையான புத்தகக் கடையான இரத்னா புத்தக பந்தர், இராம்தாசு சிரேசுதா மற்றும் இரத்னபிரசாத் சிரேசுதா ஆகியோரால் 1946 இல் நிறுவப்பட்டது. இக்கடையின் வரலாறு 1939 ஆம் ஆண்டிலிருந்து தொடங்குகிறது. இராம்தாசு சிரேசுதா காத்மாண்டுவின் இரத்னா பூங்கா அருகிலுள்ள போடாகிடியில் *இராம்தாசு அண்ட் சன்ஸ்* என்ற பெயரில் ஒரு வண்டியில் பெரும்பாலும் மத ரீதியான புத்தகங்களை விற்கத் தொடங்கினார். 1946 ஆம் ஆண்டில் இவரது மூத்த மகன் இரத்னபிரசாத் சிரேசுதாவின் நினைவாக ‘இரத்னா புத்தக பந்தர்’ என்று மறுபெயரிடப்பட்டது.
# இரத்னா புத்தக பந்தர்

## வெளியீடுகள்

இரத்னபிரசாத் சிரேசுதா *பகவத் தோத்திரம்* என்ற தனது முதல் நூலை வெளியிட்டார். அதைத் தொடர்ந்து *வர்ணமாலா*, *பஞ்ச தோத்திரம்* ஆகிய புத்தகங்களை வெளியிட்டார்.  
1990 இல் நேபாளம் சனநாயகத்தை ஏற்றுக்கொள்வதற்கு முன்பு அரசாங்கத்தால் நடத்தப்படும் ‘சாஜா புத்தக பந்தர்’ மற்றும் தனியாருக்கு சொந்தமான ‘இரத்னா புத்தக பந்தர்’ என இரண்டு வெளியீட்டு நிறுவனங்கள் மட்டுமே இயங்கின. அப்போதிருந்து இரத்னா புத்தக பந்தர் நாடு முழுவதும் வெளியிடுதல், இறக்குமதி செய்தல் மற்றும் விநியோகம் செய்தல் மூலம் மக்களுக்கு பரந்த அளவிலான புத்தகங்களை வழங்கி வருகிறது. பள்ளிகள் மற்றும் கல்லூரிகளுக்கான பாடநூல்களும் வழங்கப்படுகின்றன.
# இரத்னா புத்தக பந்தர்

## குறிப்பிடத்தக்க எழுத்தாளர்கள்

இரத்னா புத்தக பந்தர், தேசத்தின் இலக்கிய பிரமுகர்களாக இருக்கும் பல ஆர்வமுள்ள எழுத்தாளர்களுக்கு ஒரு தளத்தையும் வழங்கியுள்ளது. இலேக்நாத் பௌத்யால், பாலகிருஷ்ணா சாமா, சித்திச்சரண் சிரேசுதா, கேதர்மன் பைத்திட், விஸ்வேஷ்வர பிரசாத் கொய்ராலா, இலைன் சிங் பாங்டெல், மதன் மணி தீட்சித், சங்கர் லமிச்சானே, இருதயா சந்திர சிங் பிரதான், மாதவ் பிரசாத் கிமிரே, சத்ய மோகன் ஜோஷி, தூஸ்வான் சயாமி, பைரவ் ஆரியால், தாரா நாத் சர்மா, கிருஷ்ண சந்திர சிங் பிரதான், அபி சுபேடி, துருபா சந்திர கௌதம், சானு சர்மா, கோவிந்த ராஜ் பட்டாராய், பத்மாவதி சிங், மாயா தாக்குரி மற்றும் நேபாள இலக்கிய உலகின் பல முக்கிய நபர்கள் இரத்னா புத்தக பந்தருடன் தொடர்புடையவர்கள்.
# சி. பெருமாள் (முன்னாள் எம்.பி.)

**சி. பெருமாள்** (பிறப்பு 20 ஜூலை 1957) ஒரு இந்திய அரசியல்வாதி ஆவார். தமிழ்நாட்டைச் சேர்ந்த அனைத்து இந்திய அண்ணா திராவிட முன்னேற்றக் கழகம் கட்சி சார்ந்த ராஜ்யசபை உறுப்பினராகப் பணியாற்றியவர். அவர் ராஜ்யசபையில் தன்னுடைய காலத்தில் சட்டமன்ற விவாதங்களுக்கும் முடிவுகளுக்கும் பங்களிப்பு அளித்தவர்.
# சி. பெருமாள் (முன்னாள் எம்.பி.)

## ஆரம்ப வாழ்க்கை

சி. பெருமாள் 20 ஜூலை 1957 ஆம் ஆண்டு பிறந்தார், மற்றும் அரசியலிலும், பொது சேவையிலும் சிறப்பான அறிமுகம் பெற்றார். அகில இந்திய அண்ணா திராவிட முன்னேற்றக் கழகம் (அ.இ.அ.தி.மு.க) உடனான அவரது தொடர்பு இளமையிலேயே தொடங்கியது. 1974 ஆம் ஆண்டில், வெறும் 17 ஆவது வயதிலேயே, அவரை அக்கட்சியின் தலைமையகம் பேச்சாளராக அப்போது தமிழக முதல்வராக இருந்த புரட்சித் தலைவர் எம்.ஜி.ராமச்சந்திரன் நியமித்தார். இந்நியமனம், அ.இ.அ.தி.மு.க.வில் அவருடைய நீண்டகாலம் நிலையான மற்றும் செல்வாக்கு மிக்க அரசியல் பயணத்திற்கு தொடக்கமாக அமைந்தது.
# சி. பெருமாள் (முன்னாள் எம்.பி.)

## அரசியல் பொறுப்புகள்

அக்டோபர் 17, 1972-ல் திரு. எம்.ஜி.ஆர் அவர்களின் தலைமையில் *அண்ணா திராவிட முன்னேற்ற கழகம்* (அ.இ.அ.தி.மு.க) தொடங்கப்பட்டது. இந்த நாள் தமிழக அரசியல் வரலாற்றில் முக்கியமாகக் குறிப்பிடப்பட வேண்டும். கழகத்தின் தொடக்க ஆண்டுகளில் மாணவர்களுக்கான அணி உருவாக்கப்பட்டது, இளையோரின் அரசியல் பங்களிப்பு உறுதிப்படுத்தப்பட்டது.  
1974-ஆம் ஆண்டு முதல் 2002 வரை கழகத்தின் தலைமை பேச்சாளராக பணியாற்றியுள்ளார். மறைந்த அமைச்சர் திரு. சவுந்தரராஜன் மற்றும் அப்போதைய அ.இ.அ.தி.மு.க சட்டமன்ற எதிர்க்கட்சித் தலைவர் திரு. எச்.வி. ஹண்டே ஆகியோரின் முன்னிலையில் முக்கிய மேடையில் பேச்சாற்றியுள்ளார்.  
1977-ஆம் ஆண்டு, இந்திய பாராளுமன்றத் தேர்தலின் போது, கிருஷ்ணகிரி தொகுதியில் அ.இ.அ.தி.மு.க வேட்பாளர் Dr. P.V. பெரியசாமி அவர்களுக்காக பர்கூர் தொகுதியில் தேர்தல் பிரச்சாரக் குழு தலைவராக பணியாற்றினார். அதே ஆண்டில் நடைபெற்ற சட்ட சபை தேர்தலில், திரு. எச்.ஜி. ஆறுமுகம் அவர்களுக்காக பர்கூர் தொகுதியில் பிரச்சாரக் குழு தலைவராகவும் செயல்பட்டார்.
# சி. பெருமாள் (முன்னாள் எம்.பி.)

## திரைப்பயணம்

### திரைப்பதிவு (1982-1983)

1982-ஆம் ஆண்டு இயக்குநர் ஆர்.சி.சக்தி இயக்கத்தில் வெளிவந்த "ஸ்பரிசம்" மற்றும் "உண்மைகள்" படங்களில் முதன் முறையாக நடித்தார். 1983-ல் ஆர்.டி.பாஸ்கர் தயாரிப்பில் கங்கை அமரன் இயக்கிய "கொக்கரக்கோ"
திரைப்படத்தில் முக்கியக் கதாபாத்திரத்தில் நடித்தார்.
# சி. பெருமாள் (முன்னாள் எம்.பி.)

## திரைப்பயணம்

### மொழிப்பெயர்ப்பு (1983)

1983-ஆம் ஆண்டு "மணல் கயிறு" திரைப்படத்தை தெலுங்கில் தயாரிப்பாளர் நடிகர் சலம் அவர்களுக்காக "பெண்லி சேசி சூபிஸ்த்தாமு" என்ற தலைப்பில் மொழிப்பெயர்த்தார்.
# சி. பெருமாள் (முன்னாள் எம்.பி.)

## திரைப்பயணம்

### தொலைக்காட்சி நாடகங்கள் (1985)

1985-ல் சென்னை தொலைக்காட்சி (Doordarshan) யில் "உண்மை, உழைப்பு, உயர்வு" நாடகத்தில் (தயாரிப்பு தஞ்சைவானன்) நடித்தார். "திசை மாறும் ஜீவ நதிகள்" என்ற தொலைக்காட்சி நாடகத்தில் கதாநாயகனாகவும் நடித்தார்.
# சி. பெருமாள் (முன்னாள் எம்.பி.)

## திரைப்பயணம்

### திரைப்படங்கள் (1987-1989)

1987-ல் இயக்குநர் இராம திலகராஜன் இயக்கத்தில் "நாடு அதை நாடு"
படத்தில் ராமராஜனுடன் நடித்தார். 1989-ல் மீண்டும் அதே படத்தில் இணைந்து நடித்தார். அதே ஆண்டு "நல்ல நேரம்" படத்தில் நடிகராகவும், தயாரிப்பில் உதவியாளராகவும் பணியாற்றினார். மேலும், "இதய வாசல்"
படத்தில் கவுண்டமணியின் மருமகனாக நடித்தார்.
# சி. பெருமாள் (முன்னாள் எம்.பி.)

## கல்விச் சேவை

பெருமாள், 2012 ஆம் ஆண்டு முதல் கிருஷ்ணா கலை மற்றும் அறிவியல் கல்லூரியை
நிறுவி அதன் நிர்வாக இயக்குனராகச் செயல்பட்டு வருகிறார். இக்கல்லூரி, அவரது தலைமையில், இளங்கலை, முதுநிலை மற்றும் ஆராய்ச்சி படிப்புகளை சிறப்பாக நடத்தி வருகிறது. கல்லூரி, பெரியார் பல்கலைக்கழகத்தால் இணைவு பெற்றது, 12 இளங்கலைப் படிப்புகள், 8 முதுகலைப் படிப்புகள் மற்றும் 3 ஆராய்ச்சி படிப்புகளை மாணவர்களுக்கு வழங்குகிறது.  
பெருமாள் அவர்கள், கல்விச் சேவையில் மட்டுமின்றி சமூக சேவையிலும் ஈடுபாடுடன் செயல்பட்டு வருகிறார். கொரோனா பேரிடர் காலகட்டத்தில், இந்தக் கல்வி நிறுவனத்தில் பணிபுரியும் எந்த ஒரு ஆசிரியரையும், பணியாளர்களையும் பணி நிறுத்தம் செய்யப்படவில்லை. அதேபோல், எந்த ஒரு மாணவ, மாணவியர்களையும் கல்விக் கட்டணம் செலுத்த நிர்பந்திக்கவில்லை.  
கொரோனா சமுதாயத்தில் பாதிக்கப்பட்ட பேரிடர் காலத்தில், மாணவர்களுக்கு, குறிப்பாக பெற்றோரை இழந்த மாணவர்களுக்கு, கல்லூரி இலவசமாக கல்வி வழங்கியது. இது சமூக சேவையின் ஒரு முக்கிய எடுத்துக்காட்டாகும்.
# மான்சா சூரிய மின்னாற்றல் திட்டம்

**மான்சா சூரிய மின்னாற்றல் திட்டம்** (*Mansa Solar Power Plan*) என்பது இந்தியாவின் பஞ்சாப் மாநிலத்தில் உள்ள மான்சா மாவட்டத்தின் மிர்பூர் கலன் கிராமத்தில் அமைந்துள்ள 31.5 மெகாவாட்டு சூரிய ஒளி மின்னழுத்த மின் உற்பத்தி நிலையமாகும்.  
இந்துசுதான் பவர் நிறுவனத்தால் இம்மின்நிலையம் கட்டப்பட்டது. இது 31.5 மெகாவாட் திறன் கொண்ட பஞ்சாபில் உள்ள மிகப்பெரிய ஒற்றை இட சூரிய மின் நிலையமாகும். இந்த ஆலை 173 ஏக்கர் பரப்பளவில் உள்ளது மற்றும் திட்ட மதிப்பீடு ₹ 200 கோடிக்கு மேலாகும்.  
மான்சா சூரிய மின்னாற்றல் திட்டம் 2016 ஆம் ஆண்டு செப்டம்பர் மாதம் 29 ஆம் தேதியன்று பஞ்சாபின் துணை முதல்வர் சுக்பீர் சிங் பாதலால் திறந்து வைக்கப்பட்டது.
# விக்கிப்பீடியா:முதற்பக்கக் கட்டுரைகள்/செப்டெம்பர் 8, 2024

<div id="mp-tfa-img">  
</div>
**பாசேனியஸ்** என்பவர் ஒரு எசுபார்த்தன் அரசப் பிரதிநிதியும் தளபதியும் ஆவார். இவர் கிமு 479 இல், கிரேக்க நகர அரசுகளின் கூட்டணியின் ஒருங்கிணைந்த தரைப் படைகளின் தலைமைத் தளபதியாக பொறுப்பேற்றார். அப்போது இவரது தலைமையிலான படைகள், கிரேக்கத்தின் மீதான இரண்டாவது பாரசீக படையெடுப்பை முடிவுக்குக் கொண்டுவந்த பிளாட்டீயா போரில் முக்கிய வெற்றியைப் பெற்றன. **மேலும்...**
---
<div id="mp-tfa-img">  
</div>
**ஒக்தாயி கான்** என்பவர் செங்கிஸ் கானின் மூன்றாவது மகன் ஆவார். இவர் மங்கோலியப் பேரரசின் இரண்டாவது ககான் ஆவார். இவர் தனது தந்தைக்குப் பிறகு ஆட்சிக்கு வந்தார். தனது தந்தை தொடங்கி வைத்த பேரரசின் விரிவாக்கத்தை இவர் தொடர்ந்தார். மங்கோலியப் பேரரசு அதன் அதிக பட்ச பரப்பளவை அடைந்தபோது உலகின் முக்கியத் தலைவர்களில் ஒருவராகத் திகழ்ந்தார். மேற்கு மற்றும் தெற்கில் ஐரோப்பா மற்றும் சீனா மீது படையெடுத்தார். **மேலும்...**
# செமாய் மொழி

**செமாய் மொழி** (ஆங்கிலம்: *Semai Language*; மலாய்: *Bahasa Semai;*) என்பது ஆசுத்ரோ-ஆசிய மொழிக் குடும்பத்தின் மோன்-குமேர் மொழிகள்; அசிலியான் மொழிகள்; செனோய மொழிகள் துணைக் குடும்பங்களைச் சார்ந்த ஒரு மொழியாகும். அழிந்து போகாத சில அசிலியான் மொழிகள் இதுவும் ஒன்றாகும்.  
தீபகற்ப மலேசியாவின் பேராக், பகாங் மாநிலங்களில் இந்த மொழி பரவலாகப் பேசப்படுகிறது. மேலும், மலேசியாவின் பேராக், பகாங் மாநிலங்களில் உள்ள 17 தொடக்க நிலைப்பள்ளிகளிலும் இந்த மொழி பயிற்றுவிக்கப்படுகிறது.  
பேராக் மாநிலத்தின் தாப்பா நகரில் செரி தாப்பா உயர்நிலப்பள்ளியிலும் *(Sekolah Menengah Kebangsaan Sri Tapah)* செமாய் மொழி பயிற்றுவிக்கப்படுகிறது.
# செமாய் மொழி

## பொது

ஈப்போவில் நடைபெற்றது.]]  
செமாய் மொழி எழுத்து முறை கொண்ட மொழி அல்ல. எழுத்து மொழியாக இல்லாததாலும், செமாய் மக்கள் அனைவரும் செமாய் மொழியைப் பேசாததாலும்; எதிர்க்காலத்தில் அந்த மொழி அழிவை எதிர்கொள்ளலாம் என்றும் அறியப்படுகிறது.  
பொருளாதார வளர்ச்சி, கல்வி வளர்ச்சி மற்றும் நகரமயமாக்கலின் வளர்ச்சி போன்ற பல அம்சங்களில் செமாய் மக்களின் வாழ்க்கை முறைகளும் அணுகுமுறைகளும் பாதிப்பு அடைந்துள்ளன. அதனால்
அவர்களின் சொந்த மொழியும் பாதிப்பு அடைந்துள்ளது. பள்ளிகளில், செமாய் இளைய தலைமுறையினர்
மலேசிய மொழி மற்றும் ஆங்கிலம் போன்ற பெரும்பான்மை மொழிகளைக் கற்றுக்கொள்கிறார்கள்.  
செமாய் மொழி முக்கிய மொழி அல்ல என செமாய் மக்களில் சிலர் கருதுகிறார்கள். அத்துடன் இன்றைய செமாய் இளைஞர்களில் சிலர், தங்களின் தாய்மொழியில் பேசுவதைத் தாழ்வாகவும் நினைக்கிறார்கள்.
# செமாய் மொழி

## ஊடகம்

**அஸ்லி** *(Asli)* (2017), டேவிட் லீவ் என்பவர் இயக்கிய திரைப்படம். செமாய் பெண்மணி ஒருவர், தன் கலாசாரப் பாரம்பரியத்தைக் கண்டறியும் பாதையில் பயணிப்பதை விவரிக்கும் திரைப்படம்.  
உரையாடல்களில் 50 விழுக்காடு, செமாய் மொழியைப் பயன்படுத்திய முதல் மலேசியத் திரைப்படமாகும்.
# செனோய மொழிகள்

**செனோய மொழிகள்** (மலாய்: *Bahasa-bahasa Senoi*; ஆங்கிலம்: *Senoic Languages*; சீனம்: 塞迈语支) என்பது ஆசுத்ரோ-ஆசிய மொழிகள் குடும்பத்தில் அசிலியான் மொழிகள் பிரிவில் ஒரு மொழிக்குழு ஆகும்.  
இந்த மொழிக்குழு சக்காய் மொழி (Bahasa Sakai) என்றும் அழைக்கப்படுகிறது. மலேசியப் பழங்குடியினர் பேசும் மொழிகளில் சக்காய் மொழியும் ஒரு மொழியாகும். ஆசுத்ரோ-ஆசிய மொழிகள் குடும்பத்தின் ஒரு பிரிவானஅசுலியான் மொழிகள் பிரிவில் சக்காய் மொழி உள்ளது.
# செனோய மொழிகள்

## பொது

இந்த மொழிகள் தீபகற்ப மலேசியாவின் முதுகெலும்பாக விளங்கும் தித்திவாங்சா மலைத்தொடர் மலைப் பகுதிகளில் சுமார் 33,000 மக்களால் பேசப்படுகின்றன.  
செனோய மொழிகள் குழுவில் உள்ள மொழிகள்:
- செமாய் மொழி - *(Semai language)*
- தெமியார் மொழி - *(Temiar language)*
- லானோ மொழி - *(Lanoh language)*
- சாபும் மொழி - *(Sabüm language)*
- செம்னாம் மொழி - *(Semnam language)*
# மொழியியல் தத்துவம்

**மொழியியல் தத்துவம்** (*Philosophy of linguistics*) என்பது அறிவியல் தத்துவங்களை மொழியியலுக்குப் பயன்படுத்தப்படுவதைக் குறிக்கும். மொழியியலின் அடிப்படைக் கருத்துகள் மற்றும் முறைகள், *மனித மொழியின்* அறிவியல் ஆய்வு ஆகியவற்றை இத்துறை ஆராய்கிறது. மொழியியலின் பொருள் மற்றும் கோட்பாட்டு இலக்குகள் என்ன, மொழியியல் கோட்பாடுகள் என்ன வடிவங்களை எடுக்க வேண்டும் மற்றும் மொழியியல் ஆராய்ச்சியில் தரவுகளாக கணக்கிடப்படுவது உள்ளிட்ட தலைப்புகளில் இத்துறை அக்கறை கொண்டுள்ளது. மொழியியலின் தத்துவத்தை மொழியின் தத்துவத்திலிருந்து இது வேறுபடுத்துகிறது. பொருள் மற்றும் மேற்கோள் பற்றிய தத்துவ ஆய்வுடன் இத்துறை முதன்மையாக தொடர்புடையதாகும்.
# கார்வி குசராத்து பவன்

**கார்வி குசராத்து பவன்** (Garvi Gujarat Bhavan) என்பது இந்தியாவின் தலைநகரமான தில்லியில் உள்ள குசராத் அரசின் அதிகாரப்பூர்வ விருந்தினர் இல்லமாகும். புது தில்லி அக்பர் சாலையில் 7,066 சதுர மீட்டர் நிலப்பரப்பில் இது கட்டப்பட்டுள்ளது. தலைநகரில் உள்ள பசுமை கட்டடம் சான்றிதழ் பெற்ற முதல் மாநில விருந்தினர் இல்லமாகவும் இது உள்ளது.
# கார்வி குசராத்து பவன்

## கட்டடம்.

தவுல்பூர் மற்றும் ஆக்ரா கற்களைப் பயன்படுத்தி கார்வி குசராத்து பவன் கட்டப்பட்டுள்ளது. இந்த புதிய கட்டிடம் 7,066 சதுர மீட்டர் பரப்பளவில் பரவியுள்ளது மேலும் இந்த வளாகத்தின் மொத்த செலவு ரூ 131 கோடியாகும். குசராத்து பவனில் சுமார் 78 வெவ்வேறு கருப்பொருள்களுடன் விருந்தினர் அறைகள் உள்ளன. அவை ஏழு மாடிகளில் விநியோகிக்கப்படுகின்றன, இதில் 2 குடியரசுத்தலைவர் அறைகள், 17 முக்கிய விருந்தினர்கள் அறைகள் மற்றும் 59 விருந்தினர் அறைகள் உள்ளன.  
இந்த புதிய கார்வி குசராத்து பவனில் பின்வரும் வசதிகள் உள்ளன.  
- 19 அடுக்கு அறைகள்
- 59 அறைகள்
- உணவகம்
- பொது உணவு விடுதி
- வணிக மையம்
- நினைவு பரிசு கடை
- பல்நோக்கு மண்டபம்
- மாநாட்டு அறை
- நான்கு ஓய்வறைகள்
- உடற்பயிற்சிக் கூடம்
- யோகா மையம்
- மாடி தோட்டம்
- நூலகம்.
# குசராத்து மாசு கட்டுப்பாட்டு வாரியம்

**குசராத்து மாசுக்கட்டுபாட்டு வாரியம்** (*Gujarat Pollution Control Board*) 1974 ஆம் ஆண்டு அக்டோபர் மாதம் 15 ஆம் நாளன்று குசராத்து அரசாங்கத்தால் அமைக்கப்பட்டது. சுற்றுச்சூழலைப் பாதுகாப்பதற்கும், குசராத்து மாநிலத்தில் நீர் மாசுபாட்டைத் தடுப்பதற்கும் கட்டுப்படுத்துவதற்கும் இவ்வாரியம் அமைக்கப்பட்டது. நாட்டின் முற்போக்கான மற்றும் தொழில்துறை வளர்ச்சியில் இவ்வாரியம் முக்கிய இடத்தைப் பிடித்துள்ளது. அவ்வப்போது அறிவிக்கப்படும் மாசு கட்டுப்பாட்டுக்கான மத்திய சட்டங்கள் மற்றும் தொடர்புடைய விதிகள் வாரியத்திடம் ஒப்படைக்கப்பட்டுள்ளன.  
குசராத்து மாசுக்கட்டுப்பாடு வாரியத்தின் தலைமை அலுவலகம் குசராத்தின் காந்திநகரிலும், 27 பிராந்திய அலுவலகங்கள் அகமதாபாத், பரூச், பாவ்நகர், கோத்ரா, ஜாம்நகர், மெக்சானா, ராச்கோட், சூரத், வடோதரா மற்றும் வாபி போன்ற நகரங்களிலும் உள்ளன.
# சதாரா வட்டம்

**சதாரா வருவாய் வட்டம்**, இந்தியாவின் மகாராட்டிரா மாநிலத்தின், சாத்தாரா மாவட்டத்தில் அமைந்த 7 வருவாய் வட்டங்களில் ஒன்றாகும். இதன் தலைமையிடம் சதாரா நகரத்தில் உள்ளது. இவ்வட்டத்தில் கிருஷ்ணா ஆறு பாய்கிறது.
# சதாரா வட்டம்

## நிர்வாகம்

சதாரா வருவாய் வட்டம் சதாரா நகராட்சி, கரஞ்சே தார்ட் சதாரா, கோடோலி, கேத் காடோலி [கணக்கெடுப்பில் உள்ள ஊர்கள் மற்றும் 205 கிராமங்கள் கொண்டுள்ளது.
# சதாரா வட்டம்

## மக்கள் தொகை பரம்பல்

சதாரா வருவாய் வட்டத்தின் மொத்த மக்கள் தொகை 5,02,049 ஆகும். சராசரி எழுத்தறிவு 79.7%. பாலின விகிதம் 1000 ஆண்களுக்கு 976 பெண்கள் வீதம் உள்ளனர்.
# சசங்கா மோகன் ராய்

:  
**சசங்கா மோகன் ராய்** (*Shasanka Mohan Roy*) (பிறப்பு: செப்டம்பர் 2,1941) ஒரு இந்திய குவாண்டம் இயற்பியலாளரும் ஜவஹர்லால் நேரு பல்கலைக்கழகத்தின் இயற்பியல் அறிவியல் பள்ளியில் அணுசக்தித் துறை ராஜா ரமண்ணா ஆய்வு உறுப்பினர் ஆவார். டாடா அடிப்படை ஆராய்ச்சி நிறுவனத்தில் *கோட்பாட்டு இயற்பியல் குழு குழு* முன்னாள் தலைவராகவும் இருந்துள்ளார். ராய் சமன்பாடுகள் என்றும் அழைக்கப்படும் *பியோன்-பியோன் இயக்கவியல்* குறித்த துல்லியமான ஒருங்கிணைந்த சமன்பாட்டை உருவாக்குவதற்கும், பெல் சமனின்மை குறித்த அவரது பணிக்கும் பெயர் பெற்ற ராய், இந்திய அறிவியல் கழகம், இந்திய தேசிய அறிவியல் கழகம் மற்றும் தேசிய அறிவியல் கழகம் ஆகிய மூன்று முக்கிய இந்திய அறிவியல் கழகங்களிலும் தேர்ந்தெடுக்கப்பட்ட ஆய்வு உறுப்பினராக உள்ளார். அறிவியல் ஆராய்ச்சிக்கான இந்திய அரசின் உச்ச நிறுவனமான அறிவியல் மற்றும் தொழிலக ஆய்வு மன்றம், 1981 ஆம் ஆண்டில் இயற்பியல் அறிவியலுக்கான இவரது பங்களிப்புகளுக்காக, மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை ராய்க்கு வழங்கியது.
# சசங்கா மோகன் ராய்

## வாழ்க்கை வரலாறு

இந்தியாவின் தலைநகரான தில்லியில் செப்டம்பர் 2,1941 அன்று பிறந்த ராய், தில்லி பல்கலைக்கழகத்தில் தனது தொடக்கக் கல்லூரிப் படிப்பை முடித்தார், அங்கு இவர் 1960-ஆம் ஆண்டில் இளங்கலை அறிவியல் (மேதகைமை) பட்டத்தையும் 1962-ஆம் ஆண்டில் முதுகலை அறிவியல் பட்டத்தையும் பெற்றார். அதைத் தொடர்ந்து, பிரின்ஸ்டன் பல்கலைக்கழகத்தில் முனைவர் படிப்புக்காக ஒன்றியப் பிரதேசங்களின் வெளிநாட்டு உதவித்தொகையில் அமெரிக்காவுக்குச் சென்றார், 1966-ஆம் ஆண்டில் முனைவர் பட்டம் பெற்ற பிறகு, 1966 முதல் 1967 வரை சான் டியாகோவின் கலிபோர்னியா பல்கலைக்கழகத்தில் முனைவர் பட்டத்திற்குப் பிந்தைய ஆய்வுப் பணியைச் செய்தார். இந்தியா திரும்பியதும், ராய் 1967 ஆம் ஆண்டில் தொடங்கப்பட்டு நான்கு பதின்ம ஆண்டுகளாக நீடித்து இயங்கி வரும் டாடா அடிப்படை ஆராய்ச்சி நிறுவனத்தில் சேர்ந்தார், இந்தக் காலகட்டத்தில், 1992 முதல் 1997 வரை நிறுவனத்தின் கோட்பாட்டு இயற்பியல் குழுவின் கழகத்திற்குத் தலைமை தாங்கினார். 2006 ஆம் ஆண்டில் ஓய்வு பெற்றபோது மூத்த பேராசிரியராகப் பணியாற்றினார். வழக்கமான சேவையில் இருந்து ஓய்வு பெற்ற பிறகு, ராய் ஜவஹர்லால் நேரு பல்கலைக்கழகத்தில் *இயற்பியல் அறிவியல் பள்ளி* அணுசக்தித் துறை ராஜா ரமண்ணா ஆய்வு உறுப்பினராக சேர்ந்தார். இவர் வெளிநாடுகளில் உள்ள பல நிறுவனங்களில் வருகை தரும் ஆசிரிய பதவிகளை வகித்தார், இதில் ஐரோப்பிய அணு ஆராய்ச்சி நிறுவனத்தில் (சிஇஆர்என்) நான்கு நிலைகளும், சாக்லே அணு ஆராய்ச்சி மையம், லொசேன் பல்கலைக்கழகம், சிரக்கியூஸ் பல்கலைக்கழகம், ஆல்பர்ட்டா பல்கலைக்கழகம், கெய்சர்லவுட்டர்ன் பல்கலைக்கழகம் மற்றும் யார்க் பல்கலைக்கழகம் ஆகியவற்றில் தலா ஒரு பதவியையும் வகித்தார்.  
ராய் நந்திதாவை மணந்தார், இந்தத் தம்பதியினருக்கு அருணாபா மற்றும் அதிதி என்ற இரண்டு குழந்தைகள் உள்ளனர். இந்த குடும்பம் மகாராஷ்டிராவின் நவி மும்பை முனைகளில் ஒன்றான வாஷியில் வசிக்கிறது.
# சசங்கா மோகன் ராய்

## மரபுப்புகழ்

ராயின் ஆராய்ச்சி முக்கியமாக பியோன் இயக்கவியல் மற்றும் ஹாட்ரான் தொடர்புகளை அடிப்படையாகக் கொண்டது. குவாண்டம் புலம் குறித்த அடிக்கோள் சார் கோட்பாட்டில் மேற்கொள்ளப்பட்ட இவரது ஆய்வுகள், பின்னர் ராய் சமன்பாடுகள் என்றறியப்பட்ட ஒரு துல்லியமான தொகையீட்டுச் சமன்பாட்டை உருவாக்க இவருக்கு உதவியது, மேலும் பல அறிவியலாளர்கள் இந்தச் சமன்பாடு பியோன்-பியோன் தரவுப் பகுப்பாய்விற்கு உதவியது என்று கருத்து தெரிவித்தனர். உயர் ஆற்றல் வரம்புகள் குறித்த ஆண்ட்ரே மார்ட்டினின் ஆய்வுகளையும், ஐன்ஸ்டீன்-போடோல்ஸ்கி-ரோசன் முரண்பாடு மெய்மைகள் குறித்து ஜான் ஸ்டீவர்ட் பெல் அவதானிப்புகளையும் ராய் தொடர்ந்தார். ராயின் பலபகுதிகளாகப் பிரிக்கஇயல்பனவற்றின் சமனின்மைகளை முன்மொழிவதன் மூலம் இவர் கருப்பொருளை மேலும் உருவாக்கினார். அவரது ஆராய்ச்சியின் மற்றொரு பகுதி சந்திரசேகர் வரம்பு மற்றும் போசான் அமைப்புகளின் மாறுநிலைப் பொருண்மை ஆகியவை குறித்ததாக இருந்தது. மேலும், ராய் ஆண்ட்ரே மார்ட்டினுடன் இணைந்து மெக்ர் முக்கியமான நிறைச் சார்பியல் சரிவுக்கு ஒரு ஆதாரத்தை முன்மொழிந்தார். *தார்-க்ரோவர்-ராய் சூப்பர்-ஜெனோ வழிமுறை*, ஒரு குவாண்டம் இயந்திர அமைப்பின் மாற்றங்களை அடக்குவதற்குப் பயன்படுத்துவதற்காக, ராய்-பிரவுன்ஸ்டீனின் குவாண்டாம் மெட்ராலஜி, ஒரு துல்லியமான அளவீட்டு நெறிமுறை, மற்றும் போமெரான்சுக்கின் தேற்றத்தை தெளிவுபடுத்துதல் மற்றும் அதன் மீறல்கள் அவரது பிற முக்கிய பங்களிப்புகளில் சிலவாகும். இவரது ஆய்வுகள் பல கட்டுரைகள் மூலம் ஆவணப்படுத்தப்பட்டுள்ளன [குறிப்பு 2] மற்றும் அறிவியல் கட்டுரைகளின் இணையக் களஞ்சியமான ரிசர்ச்கேட் அவற்றில் 105 ஐப் பட்டியலிட்டுள்ளது. தவிர, இவர் வீரேந்திர சிங் உடனிணைந்து *உயர் ஆற்றல் இயற்பியலில் முன்னேற்றங்கள்* என்ற புத்தகத்தை வெளியிட்டுள்ளார், மேலும் இவரது பணி மற்ற அறிவியலாளர்களிடமிருந்து மேற்கோள்களைப் பெற்றுள்ளது.  
டாடா அடிப்படை ஆராய்ச்சி நிறுவனத்தில் அறிவியல் மற்றும் தொழில்நுட்பத் துறை *கோட்பாட்டு இயற்பியல் கருத்தரங்கு சுற்றினை* (டி. டி. பி. எஸ். சி) ராய் தொடங்கினார். சிஎஸ்ஐஆர்-கட்டமைப்பு பொறியியல் ஆராய்ச்சி மைய நிறுவனங்களில் அறிவியல் தொழில்நுட்பத்திற்கான விரிவுரைகளை நடத்திய இவர், 1997 ஆம் ஆண்டில் பம்பாயில் உள்ள இந்தியத் தொழில்நுட்ப நிறுவனத்தின் செனட்டில் நிபுணர் உறுப்பினராக பணியாற்றினார். ராய், இந்தோ-பிரெஞ்சு மேம்பட்ட ஆராய்ச்சி மேம்பாட்டு மையத்தின் (IFCPAR/CEFIPRA) முதன்மை இந்திய ஆய்வாளராக இருந்தார், இது ஸ்க்ரோடிங்கர் சமன்பாடுகள் மற்றும் குவாண்டம் கோட்பாட்டின் அடித்தளங்கள் மற்றும் துகள் இயற்பியல் மற்றும் வானியற்பியலுக்கான பயன்பாடுகள் குறித்த கடுமையான முடிவுகள் குறித்த திட்டத்திற்கு நிதியளித்தது.
# சசங்கா மோகன் ராய்

## விருதுகளும் கௌரவங்களும்

அறிவியல் மற்றும் தொழில்துறை ஆய்வு மன்றம் ராய்க்கு 1981 ஆம் ஆண்டில் மிக உயர்ந்த இந்திய அறிவியல் விருதுகளில் ஒன்றான சாந்தி ஸ்வரூப் பட்நாகர் பரிசை வழங்கியது, இந்திய அறிவியல் கழகம் 1982-ஆம் ஆண்டில் அவரை ஒரு ஆய்வுறுப்பினராகத் தேர்ந்தெடுத்தது, 1989-ஆம் ஆண்டில் இவர் இந்திய தேசிய அறிவியல் கழகத்தின் ஆய்வுறுப்பினராக ஆனார். மற்றொரு பெரிய இந்திய அறிவியல் கழகமான, இந்தியாவின் தேசிய அறிவியல் கழகம், 1993-ஆம் ஆண்டில் இவரைத் தங்கள் ஆய்வுறுப்பினராக ஆக்கியது. மேலும், உலக அறிவியல் கழகம் 2002-ஆம் ஆண்டில் ராயை ஒரு சக ஆய்வுறுப்பினராகத் தேர்ந்தெடுத்தது. 2003 ஆம் ஆண்டில், இந்திய அறிவியல் பேராய சங்கம் இவரை எஸ். என். போஸ் பிறந்த நூற்றாண்டு தங்கப் பதக்கத்திற்குத் தேர்ந்தெடுத்தது.
# சசங்கா மோகன் ராய்

## தேர்ந்தெடுக்கப்பட்ட நூலியல்

### கட்டுரைகள்

-
-
-
-
# தாமஸ் கிருஷ்ணன் தியாகராஜன்

பிரிகேடியர் **தாமஸ் கிருஷ்ணன் தியாகராஜன்** (*Brigadier Thomas Krishnan Theogaraj*)(1919-2001) இந்திய இராணுவ அதிகாரி ஆவார். இவர் 1965 இந்திய-பாகிஸ்தான் போரின் ஒரு பகுதியாக பஞ்சாப் பகுதியில் நடைபெற்ற அசல் உத்தர் சண்டையின் போது கவச அணிக்கு தலைமை வகித்தார். இவரது துல்லியத் தாக்குதல் திட்டமிடலால், பாகிஸ்தான் இராணுவத்தின் நூறுக்கும் மேற்பட்ட கவச வாகனங்களை அழித்தார் மற்றும் சிறை பிடித்தார். இவரது வீரத்தைப் பாராட்டி இந்திய அரசு இவருக்கு மகா வீர சக்கரம் விருது வழங்கியது.
# தாமஸ் கிருஷ்ணன் தியாகராஜன்

## இதனையும் காண்க

- அப்துல் ஹமித் (பரம வீர சக்கரம்)
# பாத பூஜை

**பாத பூஜை** என்பது இந்து சமயத்தின் பூஜைகளில் ஒன்றாகும் . *பதாம்* என்ற சமஸ்கிருத சொல்லுக்கு *திருவடி* (கால்கள்) என்று பொருள். குரு, பெற்றோர், ஆன்மிகப் பெரியவர்களை கௌரவிக்க, அவர்களது கால்களை நீர் மற்றும் பாலைக் கொண்டு தூய்மை செய்த பின் சந்தானம் போன்ற வாசனை திரவியங்களைத் தடவி , மலர்கள் வைத்து கால்களில் விழுந்து வணங்கி வழிபடுவது இந்து சமயச் சடங்காகும்.  
குருவுக்கு பாத பூஜை செய்வதன் மூலம், பக்தர்கள் தங்கள் நன்றியையும், மரியாதையையும் தெரிவிக்கின்றனர். மேலும் திருமணத்தின் போது, மணமகன், மணமகளுக்கு தாலி கட்டுவதற்கு முன்னர், தங்கள் பெற்றோர்களுக்கு பாத பூஜை செய்து, ஆசீர்வாதம் பெறுவது முக்கிய திருமணச் சடங்காகும்.
# பாத பூஜை

## சர்ச்சைகள்

சில தனியார் பள்ளிக்கூடங்களில் ஆசிரியர் நாளின் போது, கல்வி அறிவு வழங்கும் ஆசிரியர்களுக்கு, மாணவர்கள் பாதபூஜை செய்கின்றனர். இச்செயல் கண்டிக்கத்தக்க்து என பள்ளிக் கல்வித்துறை அமைச்சர் அன்பில் மகேஷ் பொய்யாமொழி தெரிவித்துள்ளார். அமைச்சரின் கருத்தை முன்னாள் ஆளுநர் தமிழிசை சௌந்தரராஜன் கண்டித்துள்ளார்.
# அமர்நாத் கொடுமுடி

**அமர்நாத் சிகரம்** (*Amarnath Peak*), இந்தியாவின் ஜம்மு காஷ்மீர் ஒன்றியப் பகுதியின் இமயமலைத் தொடரில் அமைந்துள்ளது. காசுமீர் பள்ளத்தாக்கின் காந்தர்பல் மாவட்டத்தில் அமைந்த அமர்நாத் சிகரம் உயரம் கொண்டது. இது சோசிலா கணவாய்க்கு தெற்கில் அமைந்துள்ளது. அமர்நாத் சிகரம் சிறீநகருக்கு வடகிழக்கில் 117 கிலோ மீட்டர் தொலைவிலும், பால்தாலுக்கு தென்கிழக்கே 13 கிலோ மீட்டர் தொலைவிலும் அமைந்துள்ளது.  
அமர்நாத் மலை புனித மலையாக கருதப்படுகிறது. இதன் தெற்கு முகத்தில் 3,800 மீட்டர் (12,470 அடி) உயரத்தில் அமர்நாத் குகைக் கோயில் என்று அழைக்கப்படும் ஒரு குகை உள்ளது. இந்த குகை மிகவும் பழமையானதாகும். இந்து மதத்தில் புனித யாத்திரைக்காக மிகவும் புனிதமான இடமாகவும் நம்பப்படுகிறது. கோடை காலத்தில் இந்து யாத்ரீகர்களுக்கான புனித மையமாகத் திகழ்கிறது.
# அமர்நாத் கொடுமுடி

## மலையேற்ற வரலாறு

மத முக்கியத்துவம் காரணமாக, அமர்நாத் சிகரத்தில் யாரும் ஏறுவதில்லை. முதன்முதலில் 1912 ஆம் ஆண்டில் எர்னசுட்டு நெவ் தலைமையிலான பிரித்தானிய மருத்துவக் குழு இச்சிகரத்தில் ஏறி ஆய்வு செய்தது. இவர் இமயமலைத் தொடரின் பெரும்பாலான சிகரங்களை ஆய்வு செய்தார். இசுக்காட்லாந்து நாட்டின் கர்னல் என்.என்.எல். வாட்சு இந்த சிகரத்தின் தடங்கள் வழியாகச் சென்று 1933 ஆம் ஆண்டில் சிகரத்தை ஏற எளிதான வழியைக் கண்டுபிடித்தார்.
# செமாய் மக்கள்

**செமாய் மக்கள்** (ஆங்கிலம்: *Semai people*; மலாய்: *Orang Semai*; *Mai Semai*; *Mai Kateh*) என்பவர்கள் தீபகற்ப மலேசியாவின் மையப் பகுதிகளில் வாழும் பழங்குடி மக்கள் ஆவார்கள். இவர்களின் வன்முறையற்ற வாழ்வியல் தன்மைகளுக்காக நன்கு அறியப் படுகிறார்கள்.  
தெமியார் மொழி பேசும் தெமியார் மக்களுடன் நெருங்கிய தொடர்புடையவர்கள்; ஆசுத்ரோ-ஆசிய மொழிக் குடும்பத்தின் மொழியான செமாய் மொழியைப் பயன்படுத்துகிறார்கள். தீபகற்ப மலேசியாவின் பேராக், பகாங் மாநிலங்களில் செமாய் மொழி பரவலாகப் பேசப்படுகிறது.  
செமாய் மக்களில் பெரும்பான்மையினர் தானியப் பயிர்களைப் பயிரிடுதல், வேட்டையாடுதல் மற்றும் மீன்பிடித்தல் மூலம் வாழ்கின்றனர்.
# செமாய் மக்கள்

## பொது

செமாய் மக்கள் தோட்டக்கலையில் வல்லுநர்கள் எனும் பொதுவான கருத்து உள்ளது. அவர்கள் தங்களின் வாழ்வாதாரத்திற்காக நெல் மற்றும் ஆள்வள்ளிக் கிழங்கு அல்லது மரவள்ளி கிழங்குகளை நம்பியுள்ளனர். பயிர் செய்வதற்காகக் காடுகளை அழிப்பதற்கு பெரிய கத்திகளைப் பயன்படுத்துகின்றனர். காட்டு மரங்களை வெட்டிய பிறகு அந்தப் பகுதிகளை எரிக்கின்றனர். அதன் பின்னர் காய்கறிப் பயிர்களைப் பயிரிடுகின்றனர். 1991-ஆம் ஆண்டு கணக்கெடுப்பின்படி செமாய் மக்கள் தொகை 26,627; 2000-ஆம் ஆண்டு கணக்கெடுப்பின்படி செமாய் மக்கள் தொகை 34,248. இது தீபகற்ப மலேசியாவில் நடத்தப்பட்ட கண்க்கெடுப்பு ஆகும்.  
சிறந்த ஊட்டச்சத்து உணவு; மேம்பட்ட சுகாதார நிலை; மற்றும் உடல்நலப் பேணுமுறைகள்; இவற்றினால் செமாய் மக்களின் எண்ணிக்கை அண்மைய ஆண்டுகளில் அதிகரித்துள்ளது.  
1995-ஆம் ஆண்டில், சிங்கப்பூர் தேசிய பல்கலைக்கழகத்தின் மூலக்கூற்று உயிரியலாளர் குழுவினர் நடத்திய ஒரு மரபணு ஆய்வுகளின் வழி, செமாய் மக்களுக்கும் கம்போடியாவின் கெமர் மக்களுக்கும் நெருங்கிய உறவு இருப்பதைக் கண்டறிந்துள்ளனர். மேலும், ஜாவானிய மக்களுடன் மிகவும் நெருங்கிய தொடர்புடையவர்கள் என்றும் அறியப்படுகிறது.
# செமாய் மக்கள்

## பொது

### திருப்பங்கள்

செமாய் மக்கள் மலாய் தீபகற்பத்திற்கு வந்து 1000 ஆண்டுகளுக்குப் பிறகுதான் மலாய்க்காரர்கள் மலாய் தீபகற்பத்திற்கு வந்ததாகவும் அறியப்படுகிறது. செமாய் மக்களிடையே சில வன்முறைகள் இருந்தாலும், அவை அரிதாக உள்ளன. அடிமை அச்சுறுத்தல்களைத் தவிர்ப்பதற்காக செமாய் மக்கள் வன்முறையற்ற தன்மைகளைப் பின்பற்றி இருக்கலாம் என வரலாற்றாசிரியர்கள் கருதுகின்றனர்.  
செமாய் மக்களை அடிமைகளாக்கும் உள்ளூர்த் தரப்புகளின் போக்கினாலும்; தீபகற்ப மலேசியாவில் புதிதாகக் குடியேறியவர்களாலும், செமாய் மக்கள் தொடர்ந்து தோற்கடிக்கப்பட்டனர். செமாய் மக்கள் சண்டையிடுவதை விட தப்பி ஓடுவதையே விரும்பினர். அதுவே வனமையற்றத் தன்மைகளின் பொது நெறியாக உருவானது.  
மலாயா அவசரகாலத்தின் போது, மலாயா தேசிய விடுதலை படையினருக்கு எதிராகப் போராட மலாயா காலனித்துவ பிரித்தானியர்கள், செமாய் மக்கள் சிலரை நியமித்தனர் என்பதும் குறிப்பிடத்தக்கது.
# விக்கிப்பீடியா:Statistics/weekly/8-Sep-2024
# கீரிக்கடன் ஜோஸ்

**கீரிக்கடன் ஜோஸ்** (*Keerikkadan Jose*, 13 நவம்பர் 1955 – 3 அக்டோபர் 2024) என்ற திரைப் பெயரால் அறியப்பட்ட **மோகன் ராஜ்** மலையாளம், தமிழ், தெலுங்கு- மொழிப் படங்களில் பணிபுரிந்த ஒரு இந்திய நடிகராவார்.
# கீரிக்கடன் ஜோஸ்

## தனிப்பட்ட வாழ்க்கை

மோகன் ராஜ் உஷாவை திருமணம் செய்து கொண்டார். இவர்களுக்கு ஜெய்ஷ்மா, காவியா என இரண்டு மகள்கள் உள்ளனர். இவர் குடும்பத்துடன் மதுரைக்கு குடியேறினார்.  
}}
# சிரவசுதி மக்களவைத் தொகுதி

**சிரவசுதி மக்களவைத் தொகுதி** (*Shravasti Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது.
# சிரவசுதி மக்களவைத் தொகுதி

## சட்டமன்றத் தொகுதிகளும் தற்போதைய சட்டமன்ற உறுப்பினர்களும்

சிரவசுதி மக்களவைத் தொகுதி ஐந்து சட்டமன்றத் தொகுதிகளைக் கொண்டுள்ளது. இவை:
| 289 | பிங்கா | சிரவசுதி | இந்திராணி தேவி | சமாஜ்வாதி கட்சி |
| --- | --- | --- | --- | --- |
| 290 | சிரவசுதி | ராம் பெரான் பாண்டே | பாரதிய ஜனதா கட்சி |  |
| 291 | துளசிப்பூர் | பல்ராம்பூர் | கைலாசு நாத் சுக்லா | பாரதிய ஜனதா கட்சி |
| 292 | கெய்ன்சாரி | இராகேசு குமார் யாதவ் | சமாஜ்வாதி கட்சி |  |
| 294 | பல்ராம்பூர் (ப.இ.) | பல்டு ராம் | பாரதிய ஜனதா கட்சி | } |  
சிரவசுதி, துளசிப்பூர், கைன்சாரி மற்றும் பல்ராம்பூர் சட்டமன்றத் தொகுதிகள் முன்பு சிரவசுதி மக்களவைத் தொகுதியில் இருந்தன. பிங்கா சட்டமன்றத் தொகுதி முன்பு முந்தைய பகராயிச் மக்களவைத் தொகுதியில் இருந்தது.
# சிரவசுதி மக்களவைத் தொகுதி

## நாடாளுமன்ற உறுப்பினர்கள்

| 2009 | வினய் குமார் பாண்டே | இந்திய தேசிய காங்கிரசு |
| --- | --- | --- |
| 2014 | தத்தான் மிசுரா | பாரதிய ஜனதா கட்சி |
| 2019 | இராம் சிரோமணி வர்மா | சமாஜ்வாதி கட்சி |
# டைமெத்திலீன் டிரையூரியா

**டைமெத்திலீன் டிரையூரியா** (*Dimethylene triurea*) C<sub>5</sub>H<sub>12</sub>N<sub>6</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (H<sub>2</sub>NC(O)NHCH<sub>2</sub>NH)<sub>2</sub>CO என்ற அமைப்பு வாய்பாட்டாலும் இச்சேர்மத்தை அடையாளப்படுத்தலாம். வெள்ளை நிறத்துடன் நீரில் கரையக்கூடிய திண்மப்பொருளாக இது காணப்படுகிறது. யூரியாவுடன் பார்மால்டிகைடைச் சேர்த்து ஒடுக்க வினைக்கு உட்படுத்தினால் டைமெத்திலீன் டிரையூரியா உருவாகிறது. இச்சேர்மத்திற்கு கிளைத்த மற்றும் நேரியல் மாற்றியங்கள் இரண்டும் உள்ளன.
# டைமெத்திலீன் டிரையூரியா

## பயன்பாடுகள்

யூரியா-பார்மால்டிகைடு பிசின்கள் உற்பத்தியில் டைமெத்திலீன் டிரையூரியா ஒர் இடைநிலை வேதிப்பொருளாகும்.  
மெத்திலீன் டையூரியாவுடன், டைமெத்திலீன் டிரையூரியா சில கட்டுப்படுத்தப்பட்ட உரங்களின் ஓர் அங்கமாக உள்ளது.
# சோகோ லுங்மா பனியாறு

**சோகோ லுங்மா பனியாறு** (*Chogo Lungma Glacier*) பாக்கித்தான் நாட்டின் நடுவண் நிர்வாகத்தில் வடக்கு நிலங்கள் எனப்படும் கில்கித்-பலுசிசுத்தானின் சிகார் மாவட்டத்தில் உள்ள காரகோரம் மலைத்தொடர்களில் உள்ள ஒரு பனியாறு ஆகும். 1835 ஆம் ஆண்டில் கண்டுபிடிக்கப்பட்ட அனைத்து பெரிய காரகோரம் பனியாறுகளில் இதுவே முதன்மையானயாதாகும்.
# கில்கித்து ஆறு

**கில்கித்து ஆறு** (*Gilgit River*) பாக்கித்தான் நாட்டில் பாயும் சிந்து நதியின் துணை நதியாகும். பாக்கித்தானின் கில்கித்து-பலுசிசுத்தான் பகுதியின் குபிசு-யாசின், கைசர் மாவட்டம் மற்றும் கில்கித்து உள்ளிட்ட பல்வேறு மாவட்டங்கள் வழியாக கில்கித்து ஆறு பாய்கிறது. இந்நதி சாந்தூர் ஏரியிலிருந்து உருவாகி இயூக்லோடு மற்றும் புஞ்சி நகரங்களுக்கு அருகில் சிந்து நதியுடன் இணைகிறது. இந்த சங்கமம் இந்து குஃசு, இமயமலை மற்றும் காரகோரம் ஆகிய மூன்று முக்கிய மலைத்தொடர்கள் சந்திக்கும் இடமாகக் கருதப்படுகிறது.  
கில்கித்து ஆற்றின் மேல் பகுதிகள் குபிசு ஆறு மற்றும் கைசர் நதி என குறிப்பிடப்படுகின்றன.
# குத்தி

**குத்தி** அல்லது **கோஸ்தி** (*Guthi* or *Gosthi*) என்பது நேபாளத்தில் உள்ள நேவார் மக்களின் சமூக அமைப்பாகும். நில அறக்கட்டளைகள் மூலம், குத்திகள் தங்கள் சமூகங்களின் சமூக-பொருளாதார நிலையை ஆதரிக்கின்றனர். குத்திகள் வைத்திருக்கும் நிலம் பல்வேறு திட்டங்களுக்கும் வருவாய் ஈட்டுவதற்கும் பயன்படுத்தப்படுகிறது. இந்த அமைப்பு கிமு 5 ஆம் நூற்றாண்டில் தொடங்கியது. மேலும் பெரும்பாலான குத்திகள் இப்போது செயலிழந்துள்ளது. 2019 ஆம் ஆண்டில், அனைத்து குத்திகளையும் தேசியமயமாக்க முன்மொழியப்பட்ட குத்தி மசோதா - காத்மாண்டு பள்ளத்தாக்கில் நேவார்களின் எதிர்ப்பைத் தொடர்ந்து திரும்பப் பெறப்பட்டது.
# குத்தி

## கட்டமைப்பு

குத்தி என்பது நேவார்கள் மத்தியில் நிலவும் ஒரு சமூக அமைப்பாகும். இந்த அமைப்பு சமூகங்களிடையே கட்டமைப்பில் ஒருங்கிணைக்கப்படுகிறது. இது ஒரு தகலி அல்லது குத்தியில் மூத்த நபரைக் கொண்டுள்ளது. குத்தியில் பெரும்பாலான விதிமுறைகளை வகுக்க தகலியின் ஒப்புதல் அவசியம். குத்தியின் உறுப்பினர் ஒரு குத்தியார் என்று அழைக்கப்படுகிறார்.  
குத்தி அமைப்பு பல்வேறு சாதிகளை அடிப்படையாகக் கொண்ட குழுக்களால் உருவாக்கப்பட்ட சங்கங்களைக் கொண்டுள்ளது. சமூகங்களின் சமூக கட்டமைப்பில் ஏற்படும் மாற்றங்களால் குத்தி அமைப்பின் பெரும்பகுதி அழிக்கப்பட்டு வருகிறது. குத்தி முறையை தேசியமயமாக்க முன்மொழியப்பட்டதாலும் நிலச் சீர்திருத்த பிரச்சாரங்களாலும் குறிப்பிடத்தக்க மாற்றங்கள் ஏற்பட்டுள்ளன.  
ஏப்ரல் 2019 இல் நேபாள நாடாளுமன்றத்தின் தேசிய சபையில் தாக்கல் செய்யானது. இந்த மசோதாவுக்கு எதிராக பொது மக்களின் எதிர்ப்புக்களைத் தூண்டியது. குறிப்பாக காத்மாண்டு சமவெளியில் அதிக அளவில் எதிப்பு கிளம்பியது.
# குத்தி

## சமூகத்தில் வரலாறும் பங்கும்

கிமு 5 ஆம் நூற்றாண்டிலிருந்து காத்மாண்டு பள்ளத்தாக்கில் உள்ள நேவார் சமூக அமைப்பின் ஒரு பகுதியாக குத்தி இருந்து வருகிறது. இது கிராத இராச்சியம் மற்றும் லிச்சாவி காலங்களிலிருந்து செயல்பாட்டில் இருப்பதாக கருதப்படுகிறது. சங்கு நாராயணன் கோயிலில் அமைக்கப்பட்ட தூண்களில் இதைப் பற்றிய குறிப்புகள் காணப்படுகின்றன. வேதங்களில் பதிவு செய்யப்பட்ட முதல் நடைமுறையுடன், இது நேபாளத்தின் பழமையான கல்வெட்டாகக் கருதப்படுகிறது.  
குத்தியில் நிலங்கள் நன்கொடையாக வழங்கப்படும் அறக்கட்டளை அடங்கும். இந்த அமைப்பின் மூலம் கிடைக்கும் வருவாய் சமூகத்தின் பொருளாதாரத்தை உயர்த்துகிறது . மேலும் கோயில்கள், தர்மசாலை மடங்கள் மற்றும் கல் நீர் குழாய்கள் ஆகியவற்றை மறுசீரமைப்பது உட்பட பல்வேறு திட்டங்களுக்கு பயன்படுத்தப்படுகிறது. திருவிழாக்கள், பழக்கவழக்கங்கள், சடங்குகள் மற்றும் பூசைகள் போன்ற பல்வேறு சந்தர்ப்பங்களுக்கும் இந்த வருவாய் பயன்படுத்தப்படுகிறது.  
இந்த அமைப்பு நிலத்தை உழுவதன் மூலமும், கிராத இராச்சியம் மற்றும் லிச்சாவி காலங்களில் கோயில்கள், தூண்கள் மற்றும் கோயில்களில் பணிபுரிந்த நேவார் பூர்வீகவாசிகள் போன்ற குழுக்களை ஈடுபடுத்துவதன் மூலமும் உள்ளூர் சமூகத்துடன் இணைக்கப்பட்டது. மேலும், அவர்கள் லலித்பூர், பக்தபூர் மற்றும் காத்மாண்டு ஆகிய பகுதிகளைச் சுற்றியுள்ள கோயில்களில் மரம், உலோகம் மற்றும் செம்பு ஆகியவற்றைக் கொண்டு சிற்பங்களை செதுக்கினர்.  
நேவாரி அல்லது நேபாள கலாச்சாரத்தில், குத்திக்கு நிலத்தை நன்கொடையாக வழங்குவது மிகவும் தாராளமான செயலாகக் கருதப்படுகிறது. மேலும் இது ஒரு வகையான மதத் தகுதியைக் கொண்டிருப்பதாக நம்பப்படுகிறது. வரலாற்று ரீதியாக, மன்னர்கள், அரச குடும்பத்தினர் மற்றும் சாதாரண மக்கள் ஏழு தலைமுறைகளுக்கு ஆன்மீக விடுதலையைக் கொண்டுவரும் என்று நம்பி குத்திகளுக்கு நிலத்தை நன்கொடையாக வழங்கினர். குத்திக்கு நிலத்தை நன்கொடையாக வழங்குவது சமூகத்தில் ஒரு அந்தஸ்தின் அடையாளமாக இருந்தது. மேலும் மிகவும் மதிக்கப்பட்டது. குத்தி நிலத்தை பறிமுதல் செய்வது ஒரு பெரிய குற்றமாகக் கருதப்பட்டதால், அரசு அதை பறிமுதல் செய்வதைத் தடுக்க மக்கள் தங்கள் நிலத்தை வழங்கினர். நில நன்கொடைகள் பல்வேறு பணிகளை மேற்கொள்ள இடத்தையும், வழக்கமான வருமானத்தை உருவாக்கக்கூடிய ஒரு தளத்தையும் வழங்கியது.
# இருபீனைல் சல்போன்

**இருபீனைல் சல்போன்** (*Diphenyl sulfone*) என்பது C<sub>12</sub>H<sub>10</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (C<sub>6</sub>H<sub>5</sub>)<sub>2</sub>SO<sub>2</sub> என்ற அமைப்பு வாய்பாட்டாலும் இச்சேர்மத்தை அடையாளப்படுத்தலாம். டைபீனைல் சல்போன் என்ற பெயராலும் இச்சேர்மம் அழைக்கப்படுகிறது. இது கரிம கரைப்பான்களில் கரையக்கூடிய ஒரு வெள்ளை நிற திடப்பொருளாகும். உயர் வெப்பநிலை கரைப்பானாக இது பயன்படுகிறது. இத்தகைய உயர் வெப்பநிலை கரைப்பான்கள் மிகவும் கடினமான பலபடிகளை செயலாக்க பயனுள்ளதாக இருக்கும். எ.கா:பாலியீத்தர் ஈதர் கீட்டோன். இது மிகவும் சூடான கரைப்பான்களில் மட்டுமே கரைகிறது.  
கந்தக அமிலம் மற்றும் ஒலியம் சேர்த்து பென்சீனை சல்போனேற்றம் செய்வதன் மூலம் இருபீனைல் சல்போன் உற்பத்தி செய்யப்படுகிறது. வழக்கமான செயல்முறைகளில் பென்சீன்சல்போனிக் அமிலம் ஓர் இடைநிலை ஆகும். பென்சீன்சல்போனைல் குளோரைடு மற்றும் பென்சீனில் இருந்தும் இருபீனைல் சல்போன் தயாரிக்கப்படுகிறது.
# பேராக் மலாய் மொழி

**பேராக் மலாய் மொழி** (ஆங்கிலம்: *Perak Malay*; மலாய்: *Bahasa Melayu Perak;* ஜாவி: بهاس ملايو ڤيراق ; பேராக் மலாய்: *Bahase Peghok; Ngelabun Peghok*) என்பது ஆஸ்திரனேசிய மொழிக் குடும்பத்தின் மலாய-பொலினீசிய மொழிகள் துணைக் குடும்பத்தைச் சார்ந்த ஒரு மொழியாகும்.  
மலேசியாவின் பேராக் மாநிலத்தில் பேசப்படும் மலாய் மொழிப் பேச்சுவழக்குகளில் ஒன்றாகும்.
# பேராக் மலாய் மொழி

## பொது

பேராக் மலாய் மொழி, பேராக் மாநிலத்தின் சிறப்புரிமை பெற்ற மொழி அல்ல; பேச்சுவழக்கும் அல்ல. ஆனால் பேராக் மாநிலத்தின் அடையாளத்தைப் பேணுவதில் அந்த மொழி முக்கியப் பங்கு வகிக்கிறது.  
பேராக்கில் ஐந்து முக்கிய பேச்சுவழக்குகள் உள்ளன. பேராக் மலாய் மட்டும் ஒரே ஒரு பேச்சுவழக்கு ஆகும். பேராக் மலாய் மொழியை இரண்டு துணைப் பேச்சுவழக்குகளாகப் பிரிக்கலாம். முதலாவது கோலா கங்சார் பேச்சுவழக்கு; அடுத்தது பேராக் தெங்கா பேச்சுவழக்கு. அவை பேசப்படும் மாவட்டங்களின் பெயரால் அழைக்கப்படுகின்றன.
# பேராக் மலாய் மொழி

## பொது

### மஞ்சோங் மாவட்டம்

பேராக்கின் வடமேற்கு மாவட்டங்களான கிரியான் மாவட்டம்; லாருட், மாத்தாங், செலாமா மாவட்டம் ஆகிய மாவட்டங்களில் பேராக் மலாய் மொழி பேசப்படுவது இல்லை. அவற்றைத் தவிர, மாநிலம் முழுவதும் பேராக் மலாய் மொழி பேசப்படுகிறது.  
அத்துடன் பேராக்கின் கீழ்பகுதியில் உள்ள மஞ்சோங் மாவட்டத்தின் பங்கோர் தீவு; மற்றும் சில இடங்களிலும் பேராக் மலாய் மொழிபேசப்படுவது இல்லை.
# பேராக் மலாய் மொழி

## வரலாறு

பேராக்கின் வடகிழக்கு பகுதியைச் சேர்ந்த உலு பேராக் மாவட்டம், லாருட், மாத்தாங், செலாமா மாவட்டம் மற்றும் கிரியான் மாவட்டத்தின் சில பகுதிகளிலும், மலாய் மக்கள் மலாய் மொழியைப் பேசுகிறார்கள். அந்த மொழி கிளாந்தான்-பட்டாணி மலாய் மொழியுடன் *(Kelantan-Pattani Malay)* நெருங்கிய தொடர்புடையது.  
உலு பேராக் மாவட்டம் ஒரு காலத்தில் ரெமான் இராச்சியத்தால் *(Kingdom of Reman)* ஆளப்பட்டது. 1810-இல் பட்டாணி இராச்சியத்தில் இருந்து விடுதலை பெறுவதற்கு முன்பு ரெமான் இராச்சியம் வரலாற்று அடிப்படையில், பட்டாணி மாநிலத்தின் ஒரு பகுதியாக இருந்தது. இந்தப் பகுதி தற்போது தாய்லாந்தின் ஒரு மாநிலமாக உள்ளது.
# வதந்தி: வெலோனியின் கட்டுக்கதை

***வதந்தி: வெலோனியின் கட்டுக்கதை*** (*Vadhandhi: The Fable of Velonie*) என்பது 2022ஆம் ஆண்டு வெளியான இந்திய-தமிழ் மொழி மர்ம குற்றப்புனைவு தொலைக்காட்சித் தொடராகும். இது *லீலை* மற்றும் கொலைகரான் புகழ் ஆண்ட்ரூ லூயிஸ், அமேசான் பிரைம் வீடியோவால் உருவாக்கப்பட்டது. இதை ஆண்ட்ரூ லூயிஸ் இயக்கினார். இந்தத் தொடரில் எஸ். ஜே. சூர்யா, லைலா, நாசர், சஞ்சனா கிருஷ்ணமூர்த்தி, ஸ்மிருதி வெங்கட், விவேக் பிரசன்னா, குமாரன் தங்கராஜன், வைபவ் முருகேசன், விக்கி ஆதித்யா மற்றும் ஹரீஷ் பேராடி ஆகியோர் முக்கிய கதாபாத்திரங்களில் நடித்துள்ளனர். இது 2 திசம்பர் 2022 அன்று திரையிடப்பட்டது. இத்தொடர் எட்டு அத்தியாயங்களைக் கொண்டுள்ளது.
# சூரத்து நகர்ப்புற மேம்பாட்டு ஆணையம்

**சூரத்து நகர்ப்புற மேம்பாட்டு ஆணையம்** (*Surat Urban Development Authority*) இந்தியாவின் குசராத்து மாநிலம் சூரத்து நகரத்தின் நகர்ப்புற திட்டமிடல் நிறுவனம் ஆகும். சூரத்து பெருநகரப் பகுதி அல்லது சூரத்து பெருநகர மண்டலம் என்றும் அழைக்கப்படுகிறது. 1978 ஆம் ஆண்டு சனவரி மாதம் 31 ஆம் தேதியன்று குசராத்து நகரத் திட்டமிடல் மற்றும் நகர்ப்புற மேம்பாட்டுச் சட்டம் - 1976-அடிப்படையின் கீழ் இந்த ஆணையம் உருவாக்கப்பட்டது. 722 சதுர கிலோமீட்டர் அதிகார வரம்புடன் சூரத்து மாநகராட்சி ஆணையம் மற்றும் சூரத்து மாநகராட்சி ஆணையத்தை சுற்றியுள்ள 195 கிராமங்கள் இதில் உள்ளடங்கியுள்ளன.
# இருபீனைல்மெத்தில்பிப்பரசின்

**இருபீனைல்மெத்தில்பிப்பரசின்**(*Diphenylmethylpiperazine*) என்பது C<sub>17</sub>H<sub>20</sub>N<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சைதரைல் பிப்ரசின் என்ற பெயராலும் இச்சேர்மம் அழைக்கப்படுகிறது. பிப்பரசின் வழிப்பெறுதியாக இருபீனைல்மெத்தில்பிப்பரசின் கருதப்படுகிறது. பிப்பரசின் வளையத்தில் பென்சைதரைல் எனப்படும் இருபீனைல்மெத்தில் குழு பிப்பரசினின் இரண்டு நைட்ரசன்களில் ஒரு நைட்ரசனுடன் பிணைக்கப்பட்டிருக்கும் என்பது இதன் கட்டமைப்பாகும்.
# அப்பிகட்லா

**அப்பிகட்லா** (*Appikatla*) இந்திய மாநிலமான ஆந்திராவின் பாபட்லா மாவட்டத்தில் உள்ள ஒரு கிராமமாகும். இது தெனாலி வருவாய் பிரிவின் பாபட்லா மண்டலத்தில் அமைந்துள்ளது.
# அப்பிகட்லா

## புவியியல்

பாபட்லா மண்டல் தலைமையகமான பாபட்லாவிற்கு வடமேற்கில் 15°58′வ 80°30′கி என்ற அடையாள ஆள்கூறுகளில் அப்பிகட்லா கிராமம் 791 எக்டேர் (1,950 ஏக்கர்) பரப்பளவில் பரவியுள்ளது.
# அப்பிகட்லா

## ஆட்சி

அப்பிகட்லா கிராம பஞ்சாயத்து என்பது கிராமத்தின் உள்ளாட்சி அமைப்பு ஆகும். இக்கிராமத்தில் 10 வார்டுகள் உள்ளன. ஒவ்வொன்றும் தேர்ந்தெடுக்கப்பட்ட வார்டு உறுப்பினரால் பிரதிநிதித்துவப்படுத்தப்படுகின்றன. தற்போதைய சர்பஞ்ச் பதவி *காலியாக உள்ளது. இப்பதவி* வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து ராஜ் நிறுவனங்களின் இடைநிலை மட்டத்தில் *பாபட்லா மண்டல் பரிசத்தால்* நிர்வகிக்கப்படுகிறது.
# அப்பிகட்லா

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 5 பள்ளிகள் உள்ளன. ஓர் அரசு பள்ளி, 2 மாவட்ட/மண்டல் பரிசத் பள்ளிகள் மற்றும் 2 தனியார் பள்ளிகளும் இவற்றில் அடங்கும்.
# அப்பிகட்லா

## போக்குவரத்து

தெற்கு கடற்கரை இரயில்வே மண்டலத்தின் விசயவாடா இரயில்வே பிரிவில் உள்ள புறநகர் தரம்-6 (என். எசு.கி-6) நிலையமான அப்பிகட்லா இரயில் நிலையம், கிராமத்திற்கு இரயில் இணைப்பை வழங்குகிறது.
# சங்கர் நினைவு தேசிய கேலிச்சித்திர அருங்காட்சியகம் மற்றும் கலைக்கூடம்

**சங்கர் நினைவு தேசிய கேலிச்சித்திர அருங்காட்சியகம் மற்றும் கலைக்கூடம்** (*Shankar Memorial National Cartoon Museum and Art Gallery*) என்பது புகழ்பெற்ற இந்திய கேலிச் சித்திர ஓவியர் சங்கருக்கு அஞ்சலி செலுத்தும் வகையில், 2014 ஆம் ஆண்டில், இந்தியாவின் கேரள அரசின் கீழ் கேரள லலிதகலா அகாதமியால் நிறுவப்பட்ட ஒரு கலை அருங்காட்சியகம் ஆகும். இந்த நிறுவனம் கேரளாவில் சங்கரின் சொந்த ஊரான காயங்குளத்தில் உள்ள கிருட்டிணாபுரத்தில் அமைந்துள்ளது.
# இராம் சிரோமணி வர்மா

**இராம் சிரோமணி வர்மா** (Ram Shiromani Verma) ஓர் இந்திய அரசியல்வாதியும் உத்தரப் பிரதேசத்தின் சிரவசுதி மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை உறுப்பினரும் ஆவார். இவர் 2019 இந்தியப் பொதுத் தேர்தலில் பகுஜன் சமாஜ் கட்சி உறுப்பினராகத் தேர்ந்தெடுக்கப்பட்டார். ஆனால் 2024 இந்தியப் பொதுத் தேர்தலில் வர்மா சமாஜ்வாதி கட்சியில் சேர்ந்து போட்டியிட்டார்.
# இராம் சிரோமணி வர்மா

## அரசியல் வாழ்க்கை

மார்ச் 2019-இல், சமாஜ்வாதி கட்சி, பகுஜன் சமாஜ் கட்சி, ராஷ்டிரிய லோக் தளம் ஆகியவற்றின் மகா கூட்டணியான மகாகத்பந்தன் கூட்டணி சார்பில் வர்மா சிரசுவதி மக்களவைத் தொகுதியில் பகுஜன் சமாஜின் சின்னத்தில் போட்டியிடுவார் என்று அறிவித்தது. மே 23 அன்று, தனது நெருங்கிய போட்டியாளரும் பாரதிய ஜனதா கட்சி அப்போதைய மக்களவை உறுப்பினரான தத்தான் மிசுராவினை 5,320 வாக்குகள் வித்தியாசத்தில் தோற்கடித்து மக்களவை உறுப்பினராகத் தேர்ந்தெடுக்கப்பட்டார். பின்னர் சமாஜ்வாதி கட்சியில் சேர்ந்து 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் போட்டியிட்டு வெற்றி பெற்றார்.
# ரவிதாசன் (கவிஞர்)

கவிஞர் ரவிதாசன் ஒரு தமிழ்க் கவிஞர். காஞ்சிபுரம் மாவட்டத்தில் உள்ள கடலூரில் திரு. முத்து, திருமதி. நீலாவதி இணையருக்குப் பிறந்த கடைசிப் பிள்ளையாவார். இவருக்கு இந்திராணி தேவராஜ் என்ற சகோதரியும், சந்திரன், கண்ணப்பன் என்ற இரண்டு சகோதரர்களும் உடன் பிறந்தவர்கள். கடந்த 25 ஆண்டுகளாய் இவர் கவிஞராய் பேச்சாளராய், நடிகராய், சமூகச் செயற்பாட்டாளராய் இயங்கி வருகிறார். இதுவரை இவர் 40 நூல்கள் எழுதியுள்ளார். அதில் ஒன்பது கவிதை நூல்கள்
# ரவிதாசன் (கவிஞர்)

## சிறப்பு விருதுகள்

இவர் இலக்கியப்பணிக்காக இருபதுக்கும் மேற்பட்ட விருதுகளை பெற்றுள்ளார். உவமைக்கவிஞர் சுரதா அவர்களால் வழங்கப்பட்ட "கவிதை முதல்வர்" விருது, முனைவர் வா.செ. குழந்தைசாமி அவர்களால் வழங்கப்பட்ட கவிவாணர் விருது, கவிஞர் மல்லை மணிவாசகம் அவர்களால் வழங்கப்பட்ட "வெண்பா வேந்தன்" விருது, மற்றும் பாரதிதாசன் விருது, கண்ணதாசன் விருது, சுரதா விருது போன்றவை சிறப்பு விருதுகளாகும்.
# ரவிதாசன் (கவிஞர்)

## படைப்புகள்

### புதுக்கவிதை நூல்கள்

1) இரவைத் தேடும் நிலவுகள் & 1992 (அணிந்துரை வழங்கியவர்கள் பேராசிரியர் பெரியார்தாசன், கவிஞர் மு.மேத்தா கவிஞர் வைரமுத்து ஆகியோர்)  
2) நிர்வாணப் பூக்கள் & 1995 (இந்-நூலுக்கு அணிந்துரை எழுதியவர்கள் & வார்த்தைச்சித்தர் வலம்புரி ஜான், கவிவேந்தர் மு.மேத்தா, கவிஞர் விசாலி கண்ணதாசன், நடிகர் சிலோன் விஜயேந்திரன்)  
3) தமிழ்க்கடலின் ஓரத்தில்.... (இந்நூலுக்கு முன்னுரை எழுதியவர்கள் இலக்கியச் செல்வர் குமரி அனந்தன், கவிப்பேரரசு வைரமுத்து.)  
4) தீத்துண்டுகள் (முன்னுரை & பேச்சாளர் தஞ்சை கூத்தரசன், எழுத்தாளர் வே.எழிலரசு)
# ரவிதாசன் (கவிஞர்)

## படைப்புகள்

### மரபுக்கவிதை நூல்கள்

1) தீர்ப்பைத் திருத்திய தீர்ப்புகள் (முன்னுரை & உவமைக் கவிஞர் சுரதா, கவிப்பேரரசு அருமைநாதன், கடலார் வேலாயுதம்)  
2) இது கவிதையல்ல... (முன்னுரை & திரு.தமிழருவி மணியன், எழுத்தாளர் வே.எழிலரசு)  
3) இமயம் இடையளவு (முன்னுரை & எழுத்தாளர் வல்லிக்கண்ணன், கவிஞர் மு.நந்தா)  
4) மாமேதை மகாகாவியம் பாகம் & 1, 2 (முன்னுரை & விடுதலை ஆசிரியர் திரு. கி.வீரமணி முன்னாள் மத்திய அமைச்சர் திரு. ஆ.ராசா, முன்னாள் மிசோரம் ஆளுநர் டாக்டர் பத்மநாபன் ஐ.ஏ.எஸ். கவிவேந்தர் மு.மேத்தா)
# ரவிதாசன் (கவிஞர்)

## படைப்புகள்

### குறிப்பிடத்தக்க நூல்கள்

1) மாமேதை மகாகாவியம் (அண்ணல் அம்பேத்கர் அவர்களின் வரலாற்றை கவிதை வடிவில் இயற்றிய ஒரு காவிய நூலாகும்.)  
2) வெற்றி வெளியே இல்லை (மனங்களை முன்னேற்றுவதற்கான ஓர் உளவியல் நூல் இது.)  
3) இளைஞர் வேதம் (மூடபழக்கத்தில் ஆழ்ந்துள்ள இளைஞர்களை சிந்திக்க வைப்பதற்கான ஒரு பயிற்சி நூல்)  
4) ஏன் வேண்டும் இடஒதுக்கீடு (இடஒதுக்கீட்டால் சாதி காப்பாற்றப்படுகிறது என்ற தவறான கருத்தினை உடைத்தெறியும் ஓர் உன்னத நூல்)  
5) காலத்தை வென்ற கலைஞர் (கலைஞர் கருணாநிதியின் வாழ்க்கையை எளிய முறையில் இளைஞர்களுக்கு எடுத்துக்கூறும் ஓர் அரிய நூல்)  
6) ஒரு கிராமத்து ராஜா (முதன் முதலில் வெளிந்த இசைஞானி இளையராஜாவின் வாழ்க்கை வரலாறு)  
7) பண்டிதரும் பாரதியும்
# ரவிதாசன் (கவிஞர்)

## சிறப்புகள்

எட்டாம் வகுப்புப் படிக்கும் பொழுதே இவரால் எழுதப்பட்ட பத்துப் பக்கங்கள் கொண்ட கட்டுரை 'சமூக மறுமலர்ச்சி' என்ற மாத இதழில் வெளிவந்து பலரது பாராட்டுக்களைப் பெற்றது. 17.12.2000 அன்று நடந்த தமிழக அளவில் நடந்தக் கவிதைத் தேர்வில் உவமைக்கவிஞர் சுரதா கரங்களில் "கவிதை முதல்வர்" விருது பெற்றது.  
சமூகப்பணி இவர் சமத்துவ இலக்கிய சங்கம் என்ற ஓர் அமைப்பை நிறுவி, அதன் தலைவராக, இலக்கியப் பணியோடு சமூகப் பணியும் செய்துக்கொண்டு வருகிறார். ஏழை எளிய சாலையோர சிறுவர்கள் முன்னேற்றத்தில் கவனம் செலுத்தி வருகிறார். சமுதாய நல்லிணக்கம் மற்றும் சமய நல்லிணக்கத்திற்காக பாடுபடும் சமூகச் செயற்பாட்டாளர்களுக்கும், எழுத்தாளர்களுக்கும் விழா எடுத்து, விருதுகள் வழங்கி வருகிறார்.
# இராய்ரங்பூர் விமான ஓடுதளம்

**இராய்ரங்பூர் விமான ஓடுதளம்** (*Rairangpur Airstrip*) இந்தியாவின் ஒடிசா மாநிலம் மயூர்பஞ்சு மாவட்டம் இராய்ரங்புர் நகர மையத்திற்கு 6 கிலோமீட்டர் அப்பால் அமைந்துள்ளது. தண்டுபோசு விமான ஓடுதளம் என்றும் அழைக்கப்படுகிறது. இராய்ரங்பூர் விமான ஓடுபாதை 61 ஏக்கர் பரப்பளவில் ஒடிசா அரசின் பணிகள் துறையின் கட்டுப்பாட்டில் உள்ளது. இந்த ஓடுபாதை 750 மீட்டர் (சுமார் 3280 அடி) நீளம் கொண்டுள்ளது. மாநில அரசால் பராமரிக்கப்படுகிறது.&nbsp;  
தற்போது, இந்த விமான நிலையத்திற்குச் செல்வதற்கும் போவதற்கும் திட்டமிடப்பட்ட செயல்பாடுகள் எதுவும் இல்லை. அருகிலுள்ள விமான நிலையம் சார்க்கண்டின் சாம்செட்பூரில் உள்ள சோனாரி விமான நிலையமாகும். இது இராய்ரங்புர் விமான நிலையத்திலிருந்து 71 கி. மீ தொலைவில் உள்ளது. ஒடிசா மாநிலத் தலைநகரான புவனேசுவரில் உள்ள பிச்சூ பட்நாயக் சர்வதேச விமான நிலையம் இராய்ரங்பூர் விமான ஓடுதளத்திலிருந்து கிட்டத்தட்ட 275 கி. மீ. தொலைவில் உள்ளது.
# 1,3-இருபீனைல்யூரியா

**1,3-இருபீனைல்யூரியா** (*1,3-Diphenylurea*) என்பது C<sub>13</sub>H<sub>12</sub>N<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (PhNH)<sub>2</sub>CO (Ph = C<sub>6</sub>H<sub>5</sub>) என்ற சுருக்க வாய்பாட்டாலும் இதை அடையாளப்படுத்தலாம். பீனைல்யூரியா வகைச் சேர்மமாக வகைப்படுத்தப்படும் இச்சேர்மம் நிறமற்ற திடப்பொருளாகும். யூரியாவை அனிலினுடன் சேர்த்து மாற்றமைடேற்றம் செய்வதன் மூலம் தயாரிக்கப்படுகிறது. ஓர் அமைடு அமீனுடன் சேர்ந்து வினைபுரிந்து ஒரு புதிய அமைடை உருவாக்கும் வினை மாற்றமைடேற்ற வினை எனப்படும்.  
இருபீனைல்யூரியா என்பது சைட்டோகினின் எனப்படும் ஒரு வகையான தாவர இயக்குநீராகும். மலர் வளர்ச்சியை இது தூண்டுகிறது. இருபீனைல்யூரியாவின் தாவர இயக்குநீர் விளைவு ஒப்பீட்டளவில் குறைவாக உள்ளது. ஆனால் மற்ற அதிக சக்திவாய்ந்த பீனைல்யூரியா வகை தாவர இயக்குநீர்கள் பதிவாகியுள்ளன.  
தேங்காய் பாலில் 1,3-இருபீனைல்யூரியா இருப்பதாகக் கண்டறியப்பட்டுள்ளது.
# ரெமான் இராச்சியம்

**ரெமான் இராச்சியம்** (மலாய் மொழி: *Kerajaan Reman*; ஆங்கிலம்: *Kingdom of Reman; Kingdom of Rahman* ஜாவி: كراجأن رمان ; தாய் மொழி: รามัน) என்பது வடக்கு மலாய் தீபகற்பத்தில் முற்றிலும் நிலத்தால் சூழப்பட்ட முன்னாள் மலாய் இராச்சியம் ஆகும்.  
இந்த இராச்சியம் 1810-ஆம் ஆண்டில் இருந்து 1902-ஆம் ஆண்டு வரையில் ஆட்சியில் இருந்தது. சயாம் நாட்டின் பட்டாணி இராச்சியத்தின் ஏழு ஆளுமைப் பகுதிகளில் ரெமான் இராச்சியமும் ஒன்றாகும்.  
பட்டாணி இராச்சியத்தின் பிரபுக்களில் ஒருவரான துவான் தோக் நிக் தோக் லே எனும் துவான் மன்சூர் *(Tuan Mansur)* என்பவர், 1810 இல் ரெமான் இராச்சியத்தில் அரியணை ஏறினார்.
# ரெமான் இராச்சியம்

## பொது

சயாம் என்பது தாய்லாந்து நாட்டின் பழைய பெயராகும். 1939-ஆம் ஆண்டு வரை தாய்லாந்து நாடு, சயாம் என்று அழைக்கப்பட்டது.  
1939 சூன் 24-ஆம் தேதி தாய்லாந்து என்பது சான்றுரிமை பெயராக மாற்றம் கண்டது. இருப்பினும் மீண்டும் 1945 முதல் 1949 மே 11 வரை சயாம் என அழைக்கப்பட்டு, மீண்டும் தாய்லாந்து எனும் சொல்லுக்கு மாற்றப்பட்டது.  
தற்போது ரெமான் இராச்சியம், மலேசியா, தாய்லாந்து நாடுகளுக்கு இடையில் பிரிக்கப்பட்ட பகுதியாக உள்ளது. தாய்லாந்து நாட்டின் மலேசியா-தாய்லாந்து எல்லைப் பகுதியில் யாலா மாநிலத்தின் ராமான் மாவட்டம்; மலேசியா நாட்டின் உலு பேராக் மாவட்டம், ஜெலி மாவட்டம், குவா மூசாங் மாவட்டம் ஆகிய மாவட்டங்களில் பிரிந்துள்ளது.